[image: grb rs1]


РЕПУБЛИКА СРБИЈА                                                                                                                            
ОПШТИНА ЛАПОВО
ОПШТИНСКО ВЕЋЕ
Број: 000746469 2026 08233 003 000 060 107
Датум:   25. фебруар 2026. године
ЛАПОВО

	На основу члана 47. став 1. Закона о локалној самоуправи („Службени гласник РС“, број 129/07, 83/2014 – др.закон, 101/2016 – др.закон, 47/2018, 111/2021 – др.закон), члана 57. став 1. тачка 6. и члана 62. став 1. Статута општине Лапово („Службени гласник општине Лапово“, број 13/25) и члана 15. Пословника о раду Општинског већа општине  Лапово („Службени гласник општине Лапово“, број 14/20)

САЗИВАМ 
47. СЕДНИЦУ ОПШТИНСКОГ ВЕЋА ОПШТИНЕ ЛАПОВО

	Седница ће бити одржана дана 27. фебруара 2026. године (ПЕТАК) са почетком у 9 часова у сали Скупштине општине Лапово, ул. Његошева бр. 18, Лапово.

За седницу предлажем следећи
Д Н Е В Н И   Р Е Д
Усвајање записника са 46. седнице 

1. Расписивање Јавне расправе о Нацрту Одлуке о измени и допуни Одлуке о буџету Општине Лапово за 2026. годину
Известилац : Марија Миличић, руководитељка Одељења за буџет и финансије

1. Утврђивање предлога Плана детаљне регулације „Радна зона 1 – трећа фаза” у Лапову
Известилац : Момчило Петровић, руководилац Одељења за урбанизам, имовинско-правне и стамбено-комуналне послове

1.  Утврђивање предлога Треће измене и допуне Плана генералне регулације за грађевинско подручје Општине Лапово
	Известилац : Момчило Петровић, руководилац Одељења за урбанизам, имовинско-правне и стамбено-комуналне послове

3. Разматрање Предлога Комисије за оцену програма којима се задовољавају потребе и интереси грађана у области спорта у општини Лапово за 2026. годину 
Известилац: Марко Рајић, председник ССОЛ – члан Комисије

4. Доношење појединачних Решења о одобрењу годишњих програма и одређењу висине средстава за реализацију програма у области спорта за 2026. годину
Известилац : Сузана Јанићијевић, секретарка Скупштине

5. Расписивање Јавног позива за учешће на Конкурсу за суфинансирање пројеката за остваривање јавног интереса у области јавног информисања на територији општине Лапово у 2026. години
Известилац: Службеница у ОУ Лапово, Милица Станковић

6. Доношење Решења о одређивању Стручне службе за обављање административно техничких и оперативних послова за потребе Комисије за вредновање пројеката у области јавног информисања поднетих на Конкурс за суфинансирање пројеката за остваривање јавног интереса у области јавног информисања на територији општине Лапово у 2026. години
Известилац : Службеница у ОУ Лапово, Милица Станковић

7. Доношење Решења о признавању права на једнократну помоћ у натури породици Милановић
Известилац : Ирена Протић, запослена у ЦСР „Шумадија“ 

8. Текућа питања

	Напомена: Материјал за тачку под редним бројем 2. је због обимности достављен на ЦД-у

ПРЕДСЕДНИК
Бобан Миличић

